section_heading: Razvoj projekta
paragraph_text: Lynch je naišao na izraz "izgubljena autocesta" u djelu Night People autora Barryja Gifforda i spomenuo piscu koliko mu se isti sviđa za naslov filma. Nakon toga predložio je da obojica napišu scenarij na što je Gifford pristao i obojica su započela raditi na istome. Međutim, imali su različite ideje o tome o čemu će biti radnja filma te su na kraju odbacili sve na čemu su radili. Ispričao je to Giffordu i započeli su pisati scenarij. Obojica su još u ranoj fazi shvatila da će se u jednom trenutku morati dogoditi transformacija i razviti druga priča koja će imati par dodirnih točaka s prvom, ali koja će se uvelike razlikovati od nje. Dok su pisali scenarij, Lynch je osmislio ideju o muškarcu i ženi na zabavi koji upoznaju drugog, mlađeg muškarca za kojeg se smatra "da ne pripada tamo, ne poznaje nikoga, a dolazi s mlađom djevojkom koja poznaje mnogo ljudi. Djevojka ga zapravo privlači u čudne stvari, ali on toga nije svjestan. I on započne pričati s tim mladim dečkom koji mu govori čudne stvari, slične onima koje The Mystery Man govori Fredu Madisonu".